AMD Bulldozer

Bulldozer je kódové meno procesorových jadier spoločnosti AMD po architektúre K10, ktoré sú naplánované na prvú polovicu roka 2011. Má byť vyrábaný 32nm procesom SOI, s 4, 8 a 16 jadrami a navrhnutým tepelným výkonom medzi 10 a 100 wattov. AMD ním chce nahradiť svoje procesory Athlon/Opteron a sľubuje si tiež zastaviť svoj pokles podielu na trhu mainstreamových x86/x86-64 procesorov na úkor Intelu. Ich súčasnej rade Intel Core i7 na architektúre Nehalem má Bulldozer konkurovať, a to na desktopoch, serveroch a výkonných notebookoch (pre mainstreamové notebooky, netbooky, UMPC a mobilné zariadenia s malou spotrebou zase pripravuje jadra Bobcat). Informácie o Bulldozer boli zverejnené v novembri 2009 a spolu s nimi aj mená dvoch procesorových radov založených na ňom - Interlagos a Zambezi.

U Bulldozer ide o kompletne nový návrh (s novou mikroarchitektúrou). Má byť voľbou pre jednočipové riešenie CPU a GPU a podľa vyhlásenia spoločnosti má toto jadro "dostať do rovnováhy dedikované a zdieľané systémové prostriedky a zabezpečiť vysoko kompaktný návrh s väčším množstvom [procesorových] jadier, ktoré bude ľahko replikovať na čip pre škálovateľnosť výkonu." Inými slovami, AMD sa spolu s návrhom Bulldozer snažila nájsť lepšie spôsoby jednoduchšej a efektívnejšej výroby viacjadrových procesorov s väčšou flexibilitou pre pokrytie širšej ponuky. Jadrá procesorov postavených na Bulldozer majú podporovať najnovšie multimediálne aj iné rozšírenia inštrukčnej sady (medzi inými SSE4.1, SSE4.2, SSE5, AES, CLMUL) vrátane aj tých do budúcnosti navrhovaných (AVX od Intelu a XOP a FMA4 od samotnej AMD). Má tiež mať dve 128bitové FPU s technikou FMA integrované do jedného 256bitového koprocesora, to spolu s dvoma celočíselnými jednotkami so štvornásobným pipelining. Bulldozer má tiež predstaviť L2 cache zdieľanú medzi modulmi jadier na tejto architektúre (až 2 MiB). Tento návrh AMD nazýva Bulldozer module. Bulldozer teda predstavuje akýsi základný stavebný blok, z ktorého budú zložené budúce procesory od AMD. 16-jadrový procesor bude mať 8 týchto modulov ale pod operačným systémom budú videné ako dve fyzické jadrá.

Modely

Desktop

Server 
Séria Opteron 4200
 6 alebo 8 jadier
 Možnosť spojiť až 2 CPU
Séria Opteron 6200
 Možnosť spojiť až 4 CPU
 Opteron 6220 - 8 jadier, frekvencia 3,0 GHz, Turbo frekvencia 3,5 GHz, L1 cache 8x64 + 8x64 kB, L2 cache 4 × 2 MB, L3 cache 2 × 4 MB
 Opteron 6234 - 12 jadier, frekvencia 2,4 GHz, Turbo frekvencia 2,9 GHz, L1 cache 12x64 + 12x64 kB, L2 cache 6 × 2 MB, L3 cache 2 × 6 MB
 Opteron 6272 - 16 jadier, frekvencia 2,1 GHz, Turbo frekvencia 2,6 GHz, L1 cache 16x64 + 16x64 kB, L2 cache 8 × 2 MB, L3 cache 2 × 8 MB
 Opteron 6276- 16 jadier, frekvencia 2,3 GHz, Turbo frekvencia 2,8 GHz, L1 cache 16x64 + 16x64 kB, L2 cache 8 × 2 MB, L3 cache 2 × 8 MB

Referencie

Pozri aj 
 AMD Bobcat
 AMD Jaguar
 AMD Piledriver
 AMD Steamroller
 AMD Excavator
 AMD Fusion
 Accelerated Processing Unit

Externé odkazy 
 AMD 's Bulldozer Microarchitecture
 Inside the AMD Bulldozer Architecture 
 Vďaka úniku z Gateway poznáme štyri Opterony s jadrami "Bulldozer"

Zdroj 

Procesory AMD